Corli se troukoek span die kroon | Maroela Media
Corli Botha (Foto: kyknet.dstv.com)
In die slotaflewering van die reeks het Corli en Wessels van Vuuren, die enigste man wat aan die reeks deelgeneem het, troukoek gebak om te beslis wie met dié gesogte titel huis toe gaan.
Corli het aan Maroela Media vertel sy is oorweldig deur dié prestasie. "Die reeks is al 'n geruime tyd gelede opgeneem, maar toe ek as wenner aangekondig is en daar is net confetti oral, het dit wel ingeskop. Ek is opgewonde oor wat dit vir my toekoms beteken, en dis vir my 'n ongelooflike voorreg om as wenner aangewys te word."
Corli en Wessels moes vir die eindronde elkeen 'n troukoek bak vir 'n "Troue in Tulbagh". Die deelnemers moes in dié geval die "wense" van die bruid nakom met hul gebak, terwyl hulle voorheen vrye teuels gehad het.
Wessels van Vuuren (Foto: kyknet.dstv.com)
"Ek het meer as 35 uitdagings vir Koekedoor voltooi. Dit was 'n ongelooflike leerskool en dit het my beslis verryk. Jy sal nie glo hoe baie jy van jouself leer nie," sê sy.
Corli se botterkoek, vanielje-sponskoek, klapperkoek, suurlemoen-en-jogurtkoek, 'n sout-karamel-vulsel en lemmetjiestroop met 'n wit fondant-laag het haar uiteindelik die kroon gesorg.
Sy vertel die geheim tot die perfekte koek is om die resep stap vir stap te volg. "As jy 'n resep kan lees en volg, kan jy 'n koek bak, al het jy dit nog nooit vantevore gedoen nie. Ek moes ook leer om die oonddeur toe te los totdat dit tyd is om dit oop te maak," het sy geskerts.
Haar eerste resepteboek is van 15 Augustus landwyd in winkels beskikbaar.
"Ek het nog 'n paar nuwe projekte en is baie opgewonde om dit alles te deel, maar is nog nie gereed om nou die aap uit die mou te laat nie."
Die wen-troukoek wat Corli gebak het (Foto: kyknet.dstv.com)
Wessels se troukoek (Foto: kyknet.dstv.com)
Deel van: Goeie nuus, Kos, Televisie
[Video] Sagte botter in 'n japtrap
Jong bakkers kan slag wys in 'Kokkedoortjie'
Ek het elke episode van Koekedoor gevolg. Laas jaar sin ook, en dit was amazing. Het elke episode gelove!! Hoop hulle gaan volgende jaar weer een he!!
Baie geluk Corli jy was fatasties sê ook vir Gary groete ken hom al baie jare maar het ongelukig sy tel nr verloor
Baie geluk Corli – jy het dit verdien om te wen !!!!!!!!!!!!!!!
Baie Geluk Corli, eks baie bly jy het gewen. Baie geluk aan Wessels ook, tweede plek is nie te versmaai nie, dit was 'n lekker reeks en die deelnemers baie aangename mense. Ons hoop om gou weer 'n nuwe reeks te sien.
Ek is baie ongelukkig oor die uitslag. Hoe kan hulle die wenner kies op iets wat een deelnemer al vele kere gedoen het, en die ander nog nie? Persoonlik voel ek dit is uiters onregverdig. Kies dan eerder iets wat beide nog nie gedoen het nie , of dan iets wat reeds in die reeks gedoen is en kies dan daaruit die wenner. Die beoordelaars het almal meer van Wessels se smake gehou, waar Corli se afwerking beter was? Maar wees eerlik, koop jy iets om te eet oor hoe dit lyk of oor hoe dit proe?!? Jammer Corli, maar… Lees meer »